Gí̵ dɨŋí̵ sɨxí̵ seayiŋáyí̵né , rɨkɨkɨrí̵ó seaikárí̵áyo seyí̵né enɨ “ Pɨrí̵ oumamoaneyɨ . ” nɨyaiwiro mé Gorɨxo wikí̵ rí̵á ápiáwí̵nɨŋí̵ wónɨŋí̵pɨ xe ayo wímeáwɨnɨgɨnɨrɨ sɨŋwí̵ wɨní̵í̵rɨxɨnɨ . Bɨkwí̵yo dánɨ rɨpɨ nɨrɨnɨrɨ eánɨŋagɨ nánɨ seararɨŋɨnɨ , “ ‘ Rɨkɨkɨrí̵ó yarɨgí̵ápɨ nánɨ “ Gorɨxonɨ pɨrí̵ umamóɨmɨgɨnɨ . ” nimónarɨnɨ . Rɨkɨkɨrí̵ó seaikárí̵áyí̵né marí̵áɨ , niɨwanɨŋonɨ pɨrí̵ numamorɨ rí̵nɨŋí̵ wimí̵árɨnɨ . ’ Ámɨnáo e rɨŋí̵rɨnɨ . ” Bɨkwí̵yo dánɨ e nɨrɨnɨrɨ eánɨŋagɨ nánɨ “ Sewanɨŋí̵yí̵né ‘ Pɨrí̵ oumamoaneyɨ . ’ nɨyaiwiro xɨxe mɨwipa éí̵rɨxɨnɨ . ” seararɨŋɨnɨ .
